ไอร่าฯ รุกปล่อยกู้บุคคล
นายคัทสุฮิโกะ มาโดโนะ ประธานเจ้าหน้าที่บริหาร บริษัท ไอร่า แอนด์ ไอฟุล เปิดเผยว่า ในปี 2559 บริษัทตั้งเป้าปล่อยสินเชื่อส่วนบุคคลให้ได้ไม่ต่ำกว่า 2,500 ล้านบาท และภายใน 3 ปี ต้องเป็นบริษัทสินเชื่อส่วนบุคคลที่เติบโตเร็วที่สุด และเป็น 1 ใน 3 ของบริษัทที่ปล่อยยอดสินเชื่อรวมมากที่สุดในประเทศไทย โดยคาดว่าจะมีลูกค้าที่เข้ามาขอใช้บริการด้านสินเชื่อส่วนบุคคลประมาณ 1.5 แสนราย&nbsp;
5 พ.ย. 2558

นายคัทสุฮิโกะ มาโดโนะ ประธานเจ้าหน้าที่บริหาร บริษัท ไอร่า แอนด์ ไอฟุล เปิดเผยว่า ในปี 2559 บริษัทตั้งเป้าปล่อยสินเชื่อส่วนบุคคลให้ได้ไม่ต่ำกว่า 2,500 ล้านบาท และภายใน 3 ปี ต้องเป็นบริษัทสินเชื่อส่วนบุคคลที่เติบโตเร็วที่สุด และเป็น 1 ใน 3 ของบริษัทที่ปล่อยยอดสินเชื่อรวมมากที่สุดในประเทศไทย โดยคาดว่าจะมีลูกค้าที่เข้ามาขอใช้บริการด้านสินเชื่อส่วนบุคคลประมาณ 1.5 แสนราย  
สำหรับสินเชื่อภายใต้ชื่อ “A money” จะเน้นบริการในรูปแบบของการเป็นเพื่อนคู่คิดทางด้านการเงิน เน้นการออกแบบภายในศูนย์บริการให้เป็นสไตล์คอฟฟี่ช็อป เพื่อให้ลูกค้าเข้ามาทำธุรกรรมแล้วรู้สึกอบอุ่นเป็นกันเอง เชื่อว่าจะเป็นการให้บริการที่แตกต่างจากผู้ให้บริการรายอื่นๆ พร้อมกันนี้ยังได้มีการเตรียมกลยุทธ์ทางการตลาดไว้ เพื่อให้ตอบโจทย์และตรงตามความต้องการของลูกค้าให้ได้มากที่สุด เจาะกลุ่มเป้าหมายลูกค้าที่เป็นพนักงานบริษัททั่วไปและพนักงานบริษัทที่เพิ่งจบใหม่ โดยเฉพาะในเขตพื้นที่ชุมชนเมือง และเขตพื้นที่อุตสาหกรรม
ทั้งนี้ บริษัทได้เริ่มอนุมัติสินเชื่อเมื่อเดือน ก.ย.ที่ผ่านมา โดยมีสาขาให้บริการแล้ว 4 แห่ง ได้แก่ สาขายูไนเต็ดเซ็นเตอร์ สาขาสีลมคอมเพล็กซ์ สาขาเซ็นทรัลพระราม 9 และสาขามาร์เก็ตวิลเลจสุวรรณภูมิ และในปี 2559 จะเริ่มเจาะกลุ่มพื้นที่ต่างจังหวัดเพื่อขยายฐานลูกค้าให้ครอบคลุมทั่วประเทศ โดยตั้งเป้าจะมีสาขาใหม่เพิ่ม 11 แห่ง และบูธอีก 50 แห่ง